Tuste to je przetopiōny fet ôd zwiyrzōnt, nojczyńści ze szpyrki ôd świnie, kery sie wykorzistuje do przigotowywanio jodła lebo tyż do bezpostrzednigo jedzynio. Wzbōgaco sie tuste czysto ô ździebko soli, kōnski rozdrobńōnygo wōsztu a cwibla abo szpyrki, roz na kedy tyż inksze, myni kōnwyncjōnalne culagi kej lb. kōnski drobno pokrojōnygo jabka. Fest dobrze kōmpōnujōm sie ze tustym ôgōrki kiszōne lebo kōnserwowe. Czynsto kanapki ze tustym do sie kupić na jarmarkach świōntecznych, kej bajszpil dożynkowych, eli na przileżytość Niydzieli Palmowyj. Kanapki ze tustym sprawdzajōm sie tyż dobrze kej zakōnska do gożołki eli przygryzka do biyra. Głōwnym składnikym tustygo (bez 99%) sōm roztōmańte fety, postrzōd kerych przeważajōm nasycōne, choć krōm ôbiygowych ôpińji zawiero uōno tyż mynga fetōw niynasycōnych, kerych udzioł może dochodzić ani do 40%. Uodzioł niynasycōnych kwasōw fetowych zależy ôd paszy, kerōm bōły karmiōne zwiyrzynta, ze kerych wytopiōno tuste a ôd sposobu wytapianio. Krōm tygo tuste mo normalniy tyż niywielge ilości cholesterolu a ślady soli mineralnych a fragmynty tkanek miynkych (muskli, skōry, atp.) zwiyrzōnt, ze kerych ôstoł wytopiōny. Mo sie to durś szczygōlniy do tustygo ze szpyrkōma.